Aprobat prin Hotărîrea Consiliului nr. 61din 06.05.21

(cu modificările și completările aduse prin Hotărârea Consiliului nr. 61 din 03.09.21), în vigoare din 20.09.21

**REGULAMENT**

**privind procedura de înregistrare a actelor de constatare a faptelor şi stărilor de fapt și cerințele minime privind conținutul actului de constatare**

1. Prezentul Regulament stabilește procedura de atribuire automatizată de către Uniunea Naţională a Executorilor Judecătoreşti (UNEJ) a numărului unic actelor de constatare a faptelor şi stărilor de fapt (în continuare: act de constatare), întocmite de executorii judecătorești și cerințele minime privind conţinutul actului de constatare.
2. Prin act de constatare a faptelor şi stărilor de fapt se înţelege actul, întocmit de executorul judecătoresc în temeiul art.25 din Codul de executare.

1. Înregistrarea actului de constatare se face în termen de cel mult 5 zile lucrătoare din data finalizării acestuia. Pentru înregistrarea actului executorul judecătoresc va completa fișa tehnică de înregistrare a acestuia în sistemul informațional și va atașa actul de constatare în format pdf, semnat cu semnătura electronică a executorului judecătoresc.
2. Sistemul informațional va atribui actului numărul unic de înregistrare și va genera coperta actului de constatare, conform modelului aprobat (anexa 3).
3. Anexele la act nu vor fi atașate la înregistrarea actului de constatare, însă existența și indicii calitativi și cantitativi ai acestora vor fi menționați în act și declarați la completarea fișei tehnice. Cerințele minime față de conținutul actului de constatare se conțin la anexa 1 a prezentului Regulament.
4. Modificarea/completarea actului de constatare după înregistrare poate fi efectuată doar cu permisiunea UNEJ, în baza unei cereri scrise motivate, în care se vor indica exact modificările a căror introducere se solicită. Modificările se pot referi doar la erori/inexactități/omisiuni ce nu schimba substanța faptelor/stărilor de fapt constatate.
5. UNEJ va asigura evidența lunară a actelor de constatare înregistrate în baza datelor din sistemul informațional, conform conținutului anexei 2 la prezentul Regulament.
6. Declararea actului de constatare spre înregistrare după expirarea termenului indicat la p. 3 al Regulamentului, atrage refuzul de înregistrare a acestuia, materializat prin aplicarea inscripției ”Refuzat în înregistrare conform p.3 al Regulamentului privind procedura de înregistrare a actelor de constatare a faptelor şi stărilor de fapt și cerințele minime privind conținutul actului de constatare” pe coperta actului.
7. Numărul de înregistrare a actului este un element obligatoriu al actului de constatare, care asigură autenticitatea acestuia și respectarea condițiilor de înregistrare a acestuia.
8. Pentru înregistrarea actului de constatare se achită o taxă în mărimea stabilită de Consiliul UNEJ. Taxa respectivă va fi inclusă în plata, achitată executorului judecătoresc de către solicitantul serviciului și va fi transferată la contul UNEJ de către executorul judecătoresc în termen de cel mult 7 zile lucrătoare de la data întocmirii actului.
9. În cazul când taxa prevăzută la pct.10 nu este achitată în 30 de zile de la data întocmirii actului, cuantumul acesteia se reține din sumele achitate cu titlu de contribuții obligatorii la bugetul UNEJ de executorul judecătoresc emitent al actului.
10. UNEJ va asigura păstrarea actelor de constatare înregistrate pe o durată de 5 ani de la data înregistrării.

13. La data intrării în vigoare a Regulamentului, prevederile Regulamentul privind procedura de înregistrare de către UNEJ a actelor de constatare a faptelor şi stărilor de fapt și cerințele minime privind conținutul actului de constatare aprobat prin Hotărârea Consiliului UNEJ nr.4 din 18.01.2018 nu se mai aplică

Anexa nr.1 la Regulamentul privind procedura de înregistare a actelor de constatare a faptelor şi stărilor de fapt și cerințele minime privind conținutul actului de constatare

**Cerințele minime privind conținutul actului de costatare a faptelor și stărilor de fapt**

Actul de constatare în mod obligatoriu va fi cusut, sigilat, cu indicarea numărului de pagini ce se conţin în el şi va include următoarele elemente:

1. Foaia de titlu/coperta (conform modelului aprobat);
2. Copia licenței pentru exercitarea activităţii de executor judecătoresc, eliberată executorului judecătoresc emitent al actului, autentificată de acesta;
3. Actul nemijlocit de constatare a faptelor și stărilor de fapt;
4. Informația privind existența anexelor (tipul,cantitatea);

|  |  |
| --- | --- |
| **Tip de anexă:**   * **Audio** * **Video** * **Foto** * **Înscris** * **Altele (a se specifica)** | **cantitatea**  **\_\_\_\_\_\_**  **\_\_\_\_\_\_**  **\_\_\_\_\_\_**  **\_\_\_\_\_\_**  **\_\_\_\_\_\_** |

Anexa nr.2 la Regulamentul privind procedura de înregistare a actelor de constatare a faptelor şi stărilor de fapt și cerințele minime privind conținutul actului de constatare

|  |  |  |  |  |  |  |  |
| --- | --- | --- | --- | --- | --- | --- | --- |
| № | № atribuit | Data înregistrării | № și data întocmirii  actului de constatare | Executorul judecătoresc  care a întocmit actul | Solicitant (Beneficiar) | Nr. de pagini | Mențiuni/anexe |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |

Anexa nr.3 la Regulamentul privind procedura de înregistare de către UNEJ a actelor de constatare a faptelor şi stărilor de fapt și cerințele minime privind conținutul actului de constatare

Описание: OREL_CO

**MINISTERUL JUSTIŢIEI AL REPUBLICII MOLDOVA**

**Uniunea Naţională a Executorilor Judecătoreşti**

**Biroul executorului judecătoresc**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**adresa, tel.**

**A C T**

**DE CONSTATARE A FAPTELOR**

**ŞI STĂRILOR DE FAPT**

**Nr. \_\_\_\_\_\_\_\_\_\_\_\_\_\_din \_\_\_\_\_\_\_\_\_\_\_\_\_**

**Solicitant(beneficiar):\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Înregistrat în Registrul de evidență a actelor de constatare**  **a faptelor şi stărilor de fapt**  **cu nr.\_\_\_\_\_din\_\_\_\_\_\_\_\_\_\_\_\_\_\_**  **Data întocmirii\_\_\_\_\_\_\_\_\_\_\_\_\_\_\_\_**  **Executorul judecătoresc\_\_\_\_\_\_\_\_\_\_\_\_\_\_\_\_\_\_\_\_\_\_\_licența nr.\_\_\_\_\_\_\_**  **Solicitant (Beneficiar)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Număr de pagini\_\_\_\_\_\_\_**   |  |  |  | | --- | --- | --- | | **Anexe**   * **Da** * **Nu** | **Tip de anexă:**   * **Audio** * **Video** * **Foto** * **Înscris** * **Altele (a se specifica)** | **cantitatea**  **\_\_\_\_\_\_**  **\_\_\_\_\_\_**  **\_\_\_\_\_\_**  **\_\_\_\_\_\_**  **\_\_\_\_\_\_** | |

**Executorul judecătoresc\_\_\_\_\_\_\_\_\_\_\_\_\_\_\_\_\_\_\_\_**

**Semnătura L.Ș.**

** REPUBLICA MOLDOVA REPUBLIC OF MOLDOVA Uniunea Naţională a Executorilor National Union of the Judicial**

**Judecătoreşti Officers**

[unej@unej.md](mailto:unej@unej.md)

Republica Moldova, mun. Chișinău, str. Kiev 3a

tel/fax 373 22 876 521, mob. +373 68 401 242,

**Consiliul Council**

**HOTĂRÎRE**

nr. 61 din 03.09.2021

În legătură cu solicitarea executorilor judecătorești privind acordarea termenului suplimetar în vederea implimentării prevederilor Hotărârii Consiliului UNEJ nr.29 din 06.05.2021 privind aprobarea Regulamentului privind procedura de înregistrare a actelor de constatare a faptelor şi stărilor de fapt și cerințele minime privind conținutul actului de constatare, întru realizarea prevederilor alin. (6) al art. 25 al Codului de executare, în conformitate cu prevederile lit. i) a alin. (3) al art. 42 al Legii nr. 113 din 17.06.2010 privind executorii judecătorești și lit. i) a p. 5.57 al Statutului Uniunii Naționale a Executorilor Judecătorești, **Consiliul**

**Hotărăște:**

1. A expune pct.2 al Hotărârii Consiliului UNEJ nr.29 din 06.05.2021, după cum urmează sintagma „01.09.21” se modifică în „20.09.21”;
2. A completa Regulamentul (anexa) cu dispozițiile finale, care vor avea următorul conținut „13.La data intrării în vigoare a prezentului Regulament, prevederile Regulamentul privind procedura de înregistrare de către UNEJ a actelor de constatare a faptelor şi stărilor de fapt și cerințele minime privind conținutul actului de constatare aprobat prin Hotărârea Consiliului UNEJ nr.4 din 18.01.2018 nu se mai aplică”;
3. A comunica prezenta hotărâre tuturor executorilor judecătorești.

**Președinte Valeriu Devderea**